[{"text_idx": "#000000", "text": "Mae gan Morlan ystafelloedd i\u2019w llogi sy\u2019n addas ar gyfer amryw o weithgareddau \u2013 o gyfweliadau bach i bwyllgorau mawr, o gyngherddau a drama\u0302u i ffeiriau crefftau a nosweithiau cymdeithasol, ynghyd a\u0302 chynadleddau, cyfarfodydd cyhoeddus, cyrsiau hyfforddi, gwleddoedd priodas a phob math o ddigwyddiadau eraill."}, {"text_idx": "#000001", "text": "Gellir llogi ystafell am gyn lleied ag awr \u2013 bore, prynhawn neu nos \u2013 ar delerau cystadleuol. Ceir telerau gostyngol i grwpiau elusennol a chrefyddol, ac ar gyfer digwyddiadau sy\u2019n cyd-fynd ag amcanion Morlan. Mae\u2019r telerau hefyd yn gostwng wrth i\u2019r cyfnod llogi gynyddu (cysylltwch am fanylion y cyfraddau llogi)."}, {"text_idx": "#000004", "text": "Maes parcio ar gyfer 12 o geir (+ un lle parcio i'r anabl). Ni ellir gwarantu llefydd gwag.\nToiled i\u2019r anabl a mynediad i\u2019r anabl i bob rhan o\u2019r adeilad.\nDolen anwythiad (yn y neuadd).\nOffer i\u2019w llogi (rhaid eu harchebu o flaen llaw): system sain (neuadd yn unig), taflunydd digidol, siart troi, chwaraewr CD.\nWi-fi cyhoeddus rhad ac am ddim yn yr Ystafell Dawel ac ardal y Bar Coffi.\nMae gan Morlan drwydded i chwarae cerddoriaeth wedi'i recordio.\nGellir darparu llungopi\u0308au (lliw neu ddu a gwyn) am bris rhesymol."}, {"text_idx": "#000005", "text": "\u201cMae Morlan yn adnodd cymunedol anhygoel gydag agwedd gyfeillgar ac agored i grwpiau ac unigolion. Mae\u2019n ganolig ac ynddi mae bron popeth sydd ei angen ar gyfer cyfarfodydd, digwyddiadau cyhoeddus a pherfformiadau.\u201d\nLawrlwythwch y cylchlythyr misol diweddaraf"}, {"text_idx": "#000006", "text": "\u201cMae Morlan yn adnodd cymunedol anhygoel gydag agwedd gyfeillgar ac agored i grwpiau ac unigolion. Mae\u2019n ganolig ac ynddi mae bron popeth sydd ei angen ar gyfer cyfarfodydd, digwyddiadau cyhoeddus a pherfformiadau.\u201d"}]